CELEX: 62012TN0223
Language: fi
Date: 2012-05-28 00:00:00
Title: Asia T-223/12: Kanne 28.5.2012 — Ntouvas v. ECDC

28.7.2012   
            
            
               FI
            
            
               Euroopan unionin virallinen lehti
            
            
               C 227/25
            
         Kanne 28.5.2012 — Ntouvas v. ECDC
   (Asia T-223/12)
   2012/C 227/42
   Oikeudenkäyntikieli: englanti
   
      Asianosaiset
   
   
      Kantaja: Ioannis Ntouvas (Sundbyberg, Ruotsi) (edustaja: asianajaja E. Mylonas)
   
      Vastaaja: Euroopan tautienehkäisy- ja valvontakeskus (Tukholma, Ruotsi)
   
      Vaatimukset
   
   
               —
            
            
               Vastaajan 27.3.2012 tekemä päätös, jolla kantajalta evättiin oikeus tutustua Euroopan komission sisäisen tarkastuksen osaston Euroopan tautienehkäisy- ja valvontakeskuksessa suorittamaa tarkastusta koskeviin lopullisiin tarkastuskertomuksiin, on kumottava ja
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi kaksi kanneperustetta.
   
               1)
            
            
               Ensimmäinen kanneperuste koskee väitettyä olennaisen menettelymääräyksen (perusteluvelvollisuus) rikkomista, jolla rikotaan näin ollen asetuksen (EY) N:o 1049/2001 (1) 8 artiklan 1 kohtaa ja Euroopan unionin perusoikeuskirjan 41 artiklan 2 kohdan c alakohtaa, sillä perusteella, että
               
                           —
                        
                        
                           vastaaja ilmoitti vain abstrakteja ja yleisiä syitä sille, että se eväsi oikeuden tutustua mihinkään Euroopan komission sisäisen tarkastuksen osaston Euroopan tautienehkäisy- ja valvontakeskuksessa suorittamaa tarkastusta koskeviin lopullisiin tarkastuskertomuksiin, eikä se myöskään osoittanut, ettei ollut olemassa tietojen ilmaisemista edellyttävää ylivoimaita yleistä etua;
                        
                     
                           —
                        
                        
                           vakiintuneen oikeuskäytännön mukaan asiakirjoihin tutustumista koskevan oikeuden epäämisen perusteiden on oltava konkreettiset, yksilölliset ja erityiset, minkä lisäksi niissä on kuvattava asianmukaisesti kantajan tiedonsaantioikeuden ohittava mahdollinen etu sekä osoitettava, ettei tietojen ilmaisemista koskevaa ylivoimaista yleistä etua ole.
                        
                     
         
               2)
            
            
               Toinen kanneperuste koskee perussopimusten (SEUT 15 artiklan 3 kohta) ja niiden soveltamista koskevan säännöstön (asetus (EY) N:o 1049/2001) rikkomista sillä perusteella, että
               
                           —
                        
                        
                           vastaaja ei noudattanut myöskään asetuksen 1049/2001 2 artiklan 1 kohdan ja 8 artiklan 1 kohdan sekä SEUT 15 artiklan 3 kohdan mukaista velvoitettaan antaa pyydetyt asiakirjat kantajan tutustuttaviksi 15 työpäivän kuluessa kantajan uudistetun hakemuksen kirjaamisesta, koska se ei perustellut asianmukaisesti ja riittävästi pyydettyjen asiakirjojen tutustuttavaksi antamisen epäämistä.
                        
                     
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi
   30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43)